

Швейцария – очарованието на Алпите

**Цена : 698 евро/ 1365 лева**

**Дата:14.08.13 г.**

Автобусна програма 12 дни / 11 нощувки

**ЦЕНАТА ВКЛЮЧВА:**

- 11 нощувки със закуски в хотели 3\*\*\*: по една в района на Любляна, Милано, района на Цюрих, района на Инсбрук и Загреб и по две в района на Сион, района на Лозана и района на Интерлакен;

* Екскурзовод на български език;
* Транспорт с комфортен автобус

**ЦЕНАТА НЕ ВКЛЮЧВА:**

|  |
| --- |
| * Медицинска застраховка за 12 дни с покритие 5000 евро за лица на възраст до 65 г - 12 лв, за лица на възраст от 65 г до 70 г - 18 лв, за лица на възраст от 70 г до 75 г – 24 лв, за лица на възраст от 75 г до 80 г – 30 лв; |

* Доплащане за единична стая – 252 евро;
* Входните такси за посещаваните туристически обекти по програмата, екскурзиите с лифтове и влакове, допълнителните екскурзии;
* Разходката с корабче по Женевското езеро – 17 CHF ;
* Екскурзия до Цермат,изкачване с лифт до Матерхорн – трансфер с автобус до Теш – 20 EUR, трансфер с влак от Теш до Цермат и обратно – 15.60 CHF, изкачване с лифт от Цермат до Малкия Матерхорн и обратно – 98.00 CHF, за деца под 16 г. – 49.00 CHF, за деца под 9 г. – безплатно, за групи над 10 тур. – 78.50 CHF, за деца – 39.50 CHF \* От Цермат (1620 м) до Малкия Матерхорн (3883 м) има няколко станции, до които можете да се изкачите. Цените за отиване и връщане с лифт са както следва: Цермат – Фури (1886 м): възрастен – 16.50 CHF, за групи - 13.00 CHF, Цермат – Шварцзее (Черното езеро – 2582 м): 48 CHF, за групи – 38.50 CHF, Цермат – Трокенер Щег (2939 м): 64 CHF, за групи - 51.00 CHF;
* Eкскурзия Лаутербрунен – Юнгфрайох - трансфер с автобус до Лаутербрунен - 10 EUR, изкачване с железницата до връх Юнгфрау. \*Пътуването е с продължителност над 1 ч. и 40 мин. в едната посока. Цени отиване и връщане само 2-ра класа: Лаутербрунен (796 м) – Клайне Шайдег (2061 м) – Юнгфрау - Клайне Шайдег – Гринделвалд – 144 CHF (изисква се предварителна резервация при сключване на договора за организирано пътуване – мин. 10 тур.)

|  |  |
| --- | --- |
|  |  |
|  |  |

**С тази екскурзия ще посетите:** Милано – Лугано– Белиндзона –Сион – Монтрьо – Веве – Лозана – Женева - Берн – Баленберг - Интерлакен –Люцерн – Цюрих – Сен Гален – Вадуц – Инсбрук – Доломитите - Кортина д’Ампецо – Загреб

**ТУРИСТИЧЕСКА ПРОГРАМА:**

**1 Ден – София – Словения**

Отпътуване от София Националния стадион “Васил Левски” в 08:00ч. и в 08.30ч. от автогара „Сердика”. Пристигане вечерта и настаняване в хотел в района на Любляна. Нощувка.

**2 Ден – Милано**

Закуска. Отпътуване за областта Ломбардия и нейната столица Милано. Туристическа програма: Дуомо – шедьовър на готическата архитектура, Галерията Виктор Емануел II, Ла Скала. По желание посещение на Кастело Сфорцеско. Настаняване в хотел. Нощувка.

**3 Ден - Милано – Лугано – Белиндзона – Бриг**

Закуска. Отпътуване за Лугано – швейцарски град, разположен на едноименното езеро с италианско очарование с многобройните си кафенета, слънчеви площади и павирани улички. Разходка из aристократичния крайезерния парк, Стария град с Катедралата Сан Лоренцо. Продължаване за Белиндзона – градът на замъците и столица на областта Тичино. Кратка спирка и по възможност разглеждане на един от 3 – те средновековни замъка (UNESCO): Кастел Гранде, Кастело ди Монтебело – най - впечатляващият, Кастело ди Сасо Корбаро – с най – красивия пейзаж към долината Тичино. Настаняване в околностите на Сион/ Висп. Нощувка.

**4 Ден - Цермат – Заас Фее**

Закуска. Свободно време. По желание и срещу допълнително заплащане еднодневна екскурзия до Матерхон. Отпътуване с автобус за селището Теш, от където само със зъбчата железница може да се придвижите до курорта Цермат, традиционно швейцарско селище от дървени къщички с малки прозорчета, съзряващи красотите на най – известния връх в Алпите - Матерхорн (4478 м). Оттам по желание можете да се изкачите с лифт до Малкия Матерхорн (3883 м). Това е едно незабравимо преживяване, което дава възможност за впечатляваща гледка от един от покривите на Европа. Връщане в Теш и оттам тръгване към курорта Заас Фее, наричан “Перлата на Алпите”, ски център в долината Заастал, известен с най – голямото в света подземно алпийско метро. Там ще се потопите в море от цветя, заобиколени от ледници. Връщане в хотела. Нощувка.

**5 Ден - Сион – Шато де Шийон – Монтрьо – Веве**

Закуска. Отпътуване за Сион – столицата на долен Вале, най – старият град в Швейцария. Следва посещение на най – впечатляващия и най – често снимания замък в Швейцария - Шато де Шийон. Продължаване за Монтрьо - перлата на Швейцарската Ривиера и Веве – дома на шоколадите, седалище на гиганта Нестле. Настаняване в хотел в района на Женева. Нощувка.

**6 Ден - Женева – Лозана**

Закуска. Отпътуване за Женева. Разходка из стария град – булевард Русо, Мезон Тавел, Катедралата Сен Пиер, Кулата, Кметството, паметникът на Реформацията. Обиколката продължава из Английската градина край езерото със забележителния фонтан и цветния часовник. По желание разходка с корабче по Леманското езеро или по – известно за нас Женевско езеро или посещение на Музея на изкуството и историята.Връщане в Лозана. Пешеходна разходка в столицата на Олимпийските игри и на кантона Во с посещение на Катедралата, Шато Сент Мер, стария Епископски дворец, църквата Св.Франсоа. Фотопауза на замъка Уши. По желание посещение на Олимпийския музей. Нощувка.

**7 Ден - Берн – Баленберг – Интерлакен**

Закуска. Отпътуване за Берн (UNESCO), емблема на който е мечката, свързана с легендата за основаването на града, с посещение на Стария град, улиците Марктгасе и Крамгасе, Кметството, Часовниковата кула, Катедралата Св. Винсент, дома на Айнщайн, Розовата градина, сградата на Парламента. Продължаване за селището Баленберг, известно с музея на открито с над 90 оригинални постройки на типични швейцарски къщи. Пристигане в Интерлакен, разположен между най – чистите езера Тун и Брийнц. Нощувка.

**8 Ден - Лаутербрунен – Трюмелбах - Юнгфрау – Гринденвал – Интерлакен**

Закуска. Свободно време за разходка в Интерлакен. Възможност за екскурзия срещу допълнително заплащане , едно запомнящо се пътешествие до най – високата жп станция в Европа – изкачване от Лаутербрунен, наричан “страната на лавините” през Трюмелбах, където ще ви очарова феерията на най – недостъпните и скрити ледникови водопади в Европа, до Юнгфрайох – комплекс от съоръжения, предлагащ разнообразни атракции и посещение на Ледниковия дворец. Обратният маршрут преминава през долината Гринденвал (UNESCO). Връщане в хотела. Нощувка.

**9 Ден - Люцерн – Цюрих**

Закуска. Отпътуване за Люцерн, малко очарователно градче, въплатило представите за Швейцария от приказките, разположено на западния бряг на езерото "Четирите Кантона". Обиколката започва от Площада на лебедите, продължава с покрития дървен мост Капелбрюке с водната кула и Шпойербрюке, с площад Хиршенплац и Монумента на Лъва. По желание посещение на Ледниковата градина. Продължаване за Цюрих – сърцето на Швейцария. Туристическа програма: Кейовете, Банховщрасе – считана за една от най – елегантните улици в цяла Европа, гордостта на нейните жители, църквата Св. Петър с най – големия часовников циферблат в Европа, църквата Фраумюнстер с интересни цветни витражи, Катедралата Гросмюнстер. Нощувка.

**10 Ден - Сен Гален – Вадуц – Инсбрук**

Закуска. Отпътуване за Сен Гален с разглеждане на стария градски център, бароковата Катедрала с кулите близнаци, Библиотеката на абатството, която е под защитата на UNESCO и за Вадуц - столицата на Княжество Лихтейнщайн. По желание панорамна разходка с влакче. Продължаване за областта Тирол и нейната столица Инсбрук. Пристигане и начало на пешеходната разходка - Старият град, площад Мария Терезия, от който се открива незабравима гледка към връх Нордкете (2 334 м), Кулата Щадтурм, която е част от сградата на старото Кметство, Голденес Дахл (“Златният навес”), Хелблингхаус с интересна фасада в стил рококо, Катедралата Свети Якоб, Хофбург, Дворцовата църква Хофкирхе с мавзолея на император Максимилиян I. Настаняване в хотел. Нощувка.

**11 Ден – Инсбрук - Доломитите – Кортина д’Ампецо – Загреб**

Закуска. Отпътуване за Кортина д’Ампецо – най – известният италиански курорт в сърцето на зашеметяващите Доломити, обгръщащи Кортина с “амфитеатър” от скалисти зъбери, някои от тях над 3000 м. Продължаване за Загреб. Пристигане в хърватската столица вечерта. Настаняване в хотел. Нощувка.

**12 Ден – Загреб - София**

Закуска. Отпътуване за България. Пристигане в София вечерта.